საინფორმაციო შეხვედრა - ერაზმუს მუნდუსი
2014-02-17 17:15 (Asia/Dubai)
მოგესალმებით და გაცნობებთ, რომ 2014 წლის 18 თებერვალს, 16:00 საათზე, ილიას სახელმწიფო უნივერსიტეტის A101 აუდიტორიაში გაიმართება Erasmus Mundus-ის მეორე აქტივობის პროექტის HUMERIA საინფორმაციო შეხვედრა.
შეგახსენებთ, რომ პროგრამა გულისხმობს ბაკალავრების,მაგისტრანტების,დოქტორანტებoს, პოსტ-დოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების სხვადასხვა უმაღლეს საგანმანათლებლო დაწესებულებებში.
კონკურსში გამარჯვებულებს პროგრამის ფარგლებში დაენიშნებათ სტიპენდია. ამასთანავე, პროგრამა ანაზღაურებს მგზავრობისა და მასთან დაკავშირებულ ხარჯებს, ფარავს მობილობის პერიოდში დაზღვევისა და სწავლის საფასურს.
განაცხადების მიღება ხდება ელექტრონულად. კონკურსში მონაწილეთა შერჩევა მოხდება წარდგენილი საბუთების საფუძველზე.
განაცხადების მიღების ბოლო ვადაა:
2014 წლის 24 თებერვალი
პროექტის შესახებ დეტალური ინფორმაცია იხილეთ შესაბამის ვებგვერდზე:
humeria.eu
დამატებითი შეკითხვების შემთხვევაში მოგვმართოთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს:
მისამართი: ჩოლოყაშვილის 3/5, ოთახი E105
ტელ: 214 13 88
ელ-ფოსტა: humeria@iliauni.edu.ge

ადელინ ბროს საჯარო ლექცია
2014-02-24 12:48
ოთხშაბათს, 5 მარტს, 18:00 საათზე, ილიას სახელმწიფო უნივერსიტეტის G 106 აუდიტორიაში საქართველოს ფრანგული ინსტიტუტი და ანატოლიის კვლევების ფრანგული ინსტიტუტი გიწვევთ
ანატოლიის კვლევების ფრანგული ინსტიტუტის ბაქოს ფილიალის
კავკასიის კვლევითი ობსერვატორიის ხელმძღვანელის,
ადელინ ბროს საჯარო ლექციაზე:
,,სამხრეთ კავკასია, თურქეთი, რუსეთი: საიმიგრაციო სივრცის მრავალჯერადი ფორმირება.”
დებატებში მონაწილეობს კავკასიის კვლევითი რესურსების ცენტრის კვლევების დირექტორი თინათინ ზურაბიშვილი.
დასწრება თავისუფალია. საჯარო ლექცია ჩატარდება ფრანგულ ენაზე ქართული თარგმანით.

დისკუსია ოკუპაციის დღესთან დაკავშირებით
2014-02-24 17:30
მიმდინარე წლის 25 თებერვალს, ოკუპაციის დღესთან დაკავშირებით, ილიას სახელმწიფო უნივერსიტეტის წიგნის მაღაზია “ლიგამუსში” გაიმართება დისკუსია,
რომლის მიზანია საბჭოთა წარსულის ხელახალი გაააზრება. ოკუპაცია თუ გასაბჭოება? კოლაბორაცია თუ წინააღმდეგობა? – ეს არის ის კითხვები, რომლებიც 1921 წლის 25 თებერვლის ისტორიული გამოცდილების მიმართ ქართულ საზოგადოებაში დღემდე დგას და რომლებიც პირდაპირ კავშირშია საქართველოს სახელმწიფოს ისტორიული გამოცდილების შეფასებასთან. საგულისხმოა, რომ 1921 წელს განვითარებული მოვლენების შესახებ ისტორიული ნარატივი საბჭოთა კავშირის პირობებში შეიქმნა. რამდენადაა თანამედროვე ქართული ისტორიოგრაფია კვლავაც ამ საბჭოთა ისტორიული ნარატივის გავლენის ქვეშ? როგორ შეგვიძლია თითქმის ერთი საუკუნის წინ განვითარებული მოვლენების შეფასება და მათზე მსჯელობა?
მოდერატორი – თამარ ცოფურაშვილი
მომხსენებლები:
19.00 საათზე – ოლივერ რაისნერი (ისტორიკოსი/ქართველოლოგი) – „საბჭოთა ოკუპაციის მეხსიერების შესახებ“;
19.30 საათზე – ელენე კეკელია, კოტე ლადარია (დოქტორანტები) – ,,საბჭოთა გამოცდილება პოსტსაბჭოთა კონტექსტში”;
19.45 საათზე – თამარ გურჩიანი (იურისტი/უფლებადამცველი) – „ოკუპაცია თანამედროვე სამყაროში? საკანონმდებლო ცვლილებები, რომლებიც ქმნიან ისტორიას”.

ლექციების ციკლი ბიოეთიკის აქტუალურ თემებზე
2014-02-25 11:28
2014 წლის 1, 2 და 3 აპრილს, ილიას სახელწიფო უნივერსიტეტში 16:00 საათზე A 101 აუდიტორიაში ჩატარდება ლექციების ციკლი ბიოეთიკის აქტუალურ თემებზე. ლექციების შემდეგ გაიმართება დისკუსია.
ლექციებს გაუძღვება ვესტფალიის მიუნსტერის ვილჰელმის-უნივერსიტეტის დოქტორი ანდრეას ვითი. დოქტ. ანდრეას ვითის შესახებ ინფორმაცია შეგიძლიათ იხილოთ:
http://www.philosovieth.de/publikationen.html
http://www.philosovieth.de/zur-person.html
ლექციები ჩატარდება ილიას სახელმწიფო უნივერსიტეტის მიერ დაფინანსებული პროექტის „ბიოეთიკისა და სამედიცინო ეთიკის საკითხები საქართველოში“ ფარგლებში.
ლექციების თემატიკაა:
1. რეპროდუქციული მედიცინის მორალური პრობლემები. ღირებულებათა გადაფასება საბუნებისმეტყველო კონტექსტიდან.
2. ცხოველებისადმი დამოკიდებულების ეთიკა. დასაბუთების სტრატეგიები ფილოსოფიურ ეთიკაში.
3. ეთიკის კომიტეტი, ეთიკის კომისია და მორალური ხარისხის მენეჯმენტი. სოციალურობის ეთიკა, კლინიკური გარემოს სამართლიანი და კოლეგიალური სტრუქტურები.
ლექციები ჩატარდება ქართული თარგმანის თანხლებით. დასწრება თავისუფალია.
ყოველი ლექციის შესახებ დაწვრილებითი ინფორმაცია შეგიძლიათ იხილოთ თანდართულ pdf ფაილში.

სემინარი - ქართული სატაძრო ხუროთმოძღვრების ისტორია
2014-02-27 16:22
2014 წლის 7 მარტს, 18:00 საათზე, ილიას სახელმწიფო უნივერსიტეტის G 106 აუდიტორიაში, ჩატარდება სემინარი თემაზე: ქართული ქრისტიანული სატაძრო ხუროთმოძღვრების გენეზისი – განვითარების საფეხურების ახლებურად გააზრება.
მომხსენებლები: ემერიტუს-პროფესორი ზურაბ კიკნაძე და პროფესორი ნოდარ ბახტაძე.
უკანასკნელი ათწლეულის განმავლობაში, ნეკრესის ნაქალაქარის ტერიტორიაზე (ყვარლის რაიონი), არქეოლოგიური კვლევის შედეგად, IV-V საუკუნეების სავსებით კანონიკური გეგმარების ბაზილიკების არსებობის დადასტურებამ, ასევე – ნეკრესის მონასტრის ტერიტორიაზე მდებარე, აქამდე IV საუკუნის ეკლესიად მიჩნეული მცირე სამლოცველოს ხელახლა გამოკვლევა-დათარიღებამ, დამატებითი ფაქტობრივი მასალა გამოავლინა ქართული ქრისტიანული სატაძრო ხუროთმოძღვრების გენეზისისა და განვითარების პირველი საფეხურების ახლებურად გასააზრებლად.
სემინარის მომხსენებლები, ბატონები ზურაბ კიკნაძე და ნოდარ ბახტაძე, სწორედ ამ თემაზე სასაუბროდ იწვევენ ხელოვნების ისტორიკოსებსა და დაინტერესებულ პირებს.

ევროკავშირი და სამეზობლო - ლექცია
2014-03-04 10:46
ხუთშაბათს, 6 მარტს, 14.00 საათზე ,პროფ. გიუნტერ ვერჰოიგენი, სამგზის ევროკომისარი და ევროკომისიის ყოფილი ვიცე-პრეზიდენტი წაიკითხავს ლექციას “ევროკავშირი და სამეზობლო: გამოწვევები და შესაძლებლობები”. ლექცია შეეხება ევროკავშირის პოლიტიკას ჩვენს რეგიონში, განსაკუთრებით უკრაინაში დღეს მიმდინარე მოვლენების ფონზე.

ლექცია ჩატარდება ილიას სახელმწიფო უნივერსიტეტის G კორპუსის 106 აუდიტორიაში.

დასწრება თავისუფალია.

კონკურსი - "ფოტო ამბები" დაჯილდოება
2014-03-06 15:55
10 მარტს, ორშაბათს, 17:00 საათზე, წიგნის მაღაზია „ლიგამუსში“ გაიმართება სემიოტიკის კვლევითი ცენტრის მიერ გამოცხადებული კონკურსის -ფოტოამბები: ჩვენი ქალაქის ფლორა და ფაუნა -გამარჯვებულთა დაჯილდოების ცერემონიალი და 15 საუკეთესო ნამუშევრის გამოფენა.
გთხოვთ, გვეწვიოთ.

PPRTC-ის პრეზენტაცია
2014-03-10 15:10
11 მარტს, 17 საათზე, ილიას სახელმწიფო უნივერსიტეტის E 207-ში გაიმართება საჯარო პოლიტიკის კვლევისა და ტრენინგების ცენტრის (PPRTC) ოფიციალური პრეზენტაცია. პრეზენტაციას წარმოგიდგენთ ილიას სახელმწიფო უნივერსიტეტის აღმოსავლეთ-დასავლეთის მართვის ინსტიტუტის (EWMI) პროგრამა G-PAC – „საჯარო პოლიტიკის, ადვოკატირებისა და სამოქალაქო საზოგადოების განვითარება საქართველოში“.
საჯარო პოლიტიკის კვლევისა და ტრენინგების ცენტრის (PPRTC) მიზანია, უზრუნველყოს აკადემიური პერსონალის, სამოქალაქო საზოგადოებისა და საჯარო სექტორის ჩართულობა მიზნობრივ საჯარო კვლევებსა და ტრენინგებში, რომლებიც მიმართული იქნება საქართველოში საჯარო პოლიტიკის ანალიზისკენ. ცენტრის მისიისა და საქმიანობის შესახებ დაწვრილებით პრეზენტაციაზე შეიტყობთ.
სიტყვით გამოვლენ: ილიას სახელმწიფო უნივერსიტეტის რექტორი, გიგა ზედანია; USAID-ის მისიის ხელმძღვანელი საქართველოში, სტეფან ჰაიკინი; საქართველოს თავდაცვის მინისტრის მოადგილე, თამარ ქაროსანიძე.
დამატებითი ინფორმაციისთვის მიმართეთ საჯარო პოლიტიკის კვლევისა და ტრენინგების ცენტრის კოორდინატორს, ნინო იმედაშვილს.
ტელ: 599 48 70 47
ელფოსტა: nino.imedashvili.1@iliauni.edu.ge
იხილეთ პროგრამა>>>

უნიკინო 14 მარტს: ”მოდილიანი”
2014-03-10 15:15
პარასკევს, 14 მარტს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება მაიქ დევისის ფილმი „მოდილიანი“ (2004).
მონაწილეობენ: ენდი გარსია, სომიდ ჯალილი, ელზა ზილბერშტეინი, იპოლიტ ჟირარდო, ევა ჰერციგოვი.
თარგმანი: სალომე მატკავა.

საჯარო ლექციების ციკლი
2014-03-11 10:45
ილიას სახელმწიფო უნივერსიტეტი იწყებს საჯარო ლექციების ციკლს თემაზე: თანამედროვე სამყარო და ეთიკური მაქსიმები.
პირველი ლექცია ჩატარდება 27 მარტს, 18:00 საათზე, G 106 აუდიტორიაში.
ლექციის თემაა ”ესთეტიკური კულტურა – სიურეალიზმიდან ჰიპერრეალიზმისაკენ”(ჟან ბოდრიარის „სიმულაკრები და სიმულაციები“ და რონ მუეკის ჰიპერრეალისტური ხელოვნება).
ლექციათა ციკლს გაუძღვება ფილოსოფიის დოქტორი, ასოცირებული პროფესორი მაკა ლაშხია

"ქეისების" პუბლიკაციის პრეზენტაცია
2014-03-12 17:12
13 მარტს, 18:00 საათზე, ილიას სახელმწიფო უნივერსიტეტის წიგნის მაღზია “ლიგამუსში” საჯარო პოლიტიკის ადმინისტრირების სამაგისტრო პროგრამა (http://mpa.iliauni.edu.ge/) უმასპინძლებს პროგრამის ფარგლებში პროფესორებისა და სტუდენტების მიერ 2013 წელს დაწერილი “ქეისების” პუბლიკაციის პრეზენტაციას. პუბლიკაცია, რომლის მომზადებაზეც კოლუმბიის უნივერსიტეტის პროფესორები მუშაობდნენ, დააფინანსა აღმოსავლეთ-დასავლეთის მართვის ინსტიტუტის (EWMI) პროგრამამ – „საჯარო პოლიტიკის, ადვოკატირებისა და სამოქალაქო საზოგადოების განვითარება საქართველოში“ (G-PAC).

შედარებითი ლიტერატურული კრებულის პრეზენტაცია
2014-03-13 16:43
19 მარტს, 18:00 საათზე, ილიას სახელმწიფო უნივერსიტეტის წიგნის მაღაზია ”ლიგამუსში” გაიმართება შედარებითი ლიტერატურული კრებულის პრეზენტაცია.
შედარებითი ლიტერატურის კრებული ილიას სახელმწიფო უნივერსიტეტის ყოველწლიური გამოცემა ხდება. პირველ, 2013 წლის, კრებულში შესულია უნივერსიტეტის მიერ ბოლო რამდენიმე წელიწადში ორგანიზებულ სამეცნიერო კონფერენციებსა და სემინარებზე ქართველი და უცხოელი მკვლევრების მიერ მომზადებული 34 სამეცნიერო სტატია.
კრებული აერთიანებს შემდეგ თემებს: შედარებითი ლიტერატურა და თანამედროვეობა; ლიტერატურა, პოლიტიკა, იდეოლოგია; ფილოლოგიური და ინტერდისციპლინური კვლევები; ლიტერატურა, გამოძიება, პროცესი.
ქართულ სამეცნიერო სივრცეში შედარებითი ლიტერატურისადმი ინტერესი საშუალებას გვაძლევს, უფრო ინტენსიური, მრავალფეროვანი და მრავალწახნაგიანი გავხადოთ ლიტერატურის ინტერკულტურული კვლევები და ამ გზით დავძლიოთ კულტურული დახშულობა; უფრო თავისუფალი, ზოგადი პოზიციიდან დავინახოთ როგორც მსოფლიო, ისე ქართული ლიტერატურულ-კულტურული სინამდვილე; თანამედროვე მსოფლიო ლიტერატურის მსგავსად, ქართული ლიტერატურის კვლევა წარვმართოთ ისე, რომ შესაძლებელი გახდეს ლიტერატურულ-კულტურული, საზოგადოებრივი, პოლიტიკური პროცესების აღქმა, გადააზრება, ურთიერთდაკავშირება; გავიზიაროთ ის სააზროვნო და კულტურული გამოცდილება, რომლითაც სხვა ქვეყნები უმკლავდებიან ტრავმულ წარსულს ან სადღეისო გამოწვევებს კულტურულსა თუ სოციალურ სინამდვილეში; ვეძებოთ თანამედროვე მსოფლიოსთან საქართველოს და ქართული კულტურის რეინტეგრაციის გზები.
ამ თვალსაზრისით, შედარებით ლიტერატურას, როგორც დისციპლინას, ქართულ სამეცნიერო, კულტურულ, საზოგადოებრივ სივრცეში მნიშვნელოვანი როლის შესრულება შეუძლია.

მოსწავლეთა ეროვნული კონფერენცია
2014-03-14 21:35
15 მარტს, 11:00 საათზე, ილიას სახელმწიფო უნივერსიტეტის G106 აუდიტორიაში გაიმართება მოსწავლეთა ეროვნული კონფერენცია საბუნებისმეტყველო მეცნიერებებში. კონფერენციაში წელს საქართველოს ხუთი სკოლა მონაწილეობს: ბაქსვუდის საერთაშორისო სკოლა (თბილისი), სკოლა „მწიგნობართუხუცესი“ (თბილისი), პირველი საჯარო სკოლა (თელავი), ”ქართული სკოლა” (ქუთაისი), მეთორმეტე საჯარო სკოლა (გორი).
კონფერენცია ევროკავშირის მე-7 ჩარჩო-პროგრამის ფარგლებში დაფინანსებული პროექტის – „ჯაჭვური რეაქცია“ (“Chain Reaction”) – ნაწილია. პროექტს „ჯაჭვური რეაქცია“ კოორდინაციას უწევს შეფელდის უნივერსიტეტი (ინგლისი).
პროექტის მიზანია კვლევაზე დაფუძნებული სწავლების განვითარების ხელშეწყობა კონსორციუმის წევრ ქვეყნებში (კონსორციუმში 12 ქვეყნის 12 უნივერსიტეტია გაერთიანებული. მათ შორისაა ილიას სახელმწიფო უნივერსიტეტიც).
პროექტი სამწლიანია – დაიწყო 2013 წლის 1-ლ ივნისს და დასრულდება 2016 წლის 1-ლ ივნისს.
პროექტის ფარგლებში საბუნებისმეტყველო საგნების 10 პედაგოგი (5 სკოლიდან) ყოველწლიურად გადამზადდება კვლევაზე დაფუძნებული სწავლების თანამედროვე მეთოდებით.
კვლევაზე დაფუძნებული სწავლება ხელს უწყობს სამეცნიერო წიგნიერების განვითარებას და საბუნებისმეტყველო მეცნიერებებით მოსწავლეთა დაინტერესებას.
პროექტში მონაწილე მასწავლებლები პროექტის მასალებს საქართველოს სხვა პედაგოგებსაც გააცნობენ და მათთან ერთად შეეცდებიან კვლევაზე დაფუძნებული გაკვეთილებისა და პროექტების დანერგვას.
იხილეთ პროგრამა თანდართული ფაილის სახით.

არქიტექტურული კონკურსი ილიაუნის სტუდენტებისთვის
2014-03-17 11:49
2014 წლის 20-21 მარტს ილიას სახელმწიფო უნივერისტეტის საინჟინრო ფაკულტეტი (საინჟინრო ფაკულტეტის კორპუსი, მესამე სართული) უმასპინძლებს ბერნის (შვეიცარიის) გამოყენებით მეცნიერებათა უნივერსიტეტისა და საქართველოს ტექნიკური უნივერსიტეტის სტუდენტებს, რომლებიც მონაწილეობენ ილიას სახელმწიფო უნივერსიტეტის (საინჟინრო ფაკულტეტის არქიტექტურის პროგრამა), ბერნის გამოყენებით მეცნიერებათა უნივერსიტეტისა (არქიტექტურის, მერქნისა და მშენებლობის ფაკულტეტი) და საქართველოს ტექნიკური უნივერსიტეტის (არქიტექტურის, ურბანისტიკისა და დიზაინის ფაკულტეტი) ერთობლივ პროექტში – „ადგილობრივი ხელისუფლებისათვის სოციალური საცხოვრისის სფეროში ტექნიკური ექსპერტიზის გაზიარება“.
პროექტი მიზნად ისახავს ქალაქ ბათუმის სოციალურად დაუცველი, უსახლკარო მოსახლეობისთვის ორი ტიპის საცხოვრისის (სოციაულური საცხოვრისი და ხანდაზმულთა ინტერნატი) არქიტექტურული პროექტების შექმნას.
სემესტრის ბოლოს მოეწყობა არქიტექტურული კონკურსი, რომელში გამარჯვებული პროექტიც გადაეცემა ქალაქ ბათუმის მუნიციპალიტეტს შემდგომი რეალიზაციისათვის. დაგეგმილია ჩვენი უნივერსიტეტის არქიტექტურის მიმართულების სტუდენტების სტუმრობა ბათუმში და საპროექტო უბნის ადგილზე დათვალიერება.

უნიკინო 21 მარტს: ”ვერონიკას ორმაგი ცხოვრება”
2014-03-17 12:23
პარასკევს, 21 მარტს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება ქშიშტოფ კესლევსკის ფილმი “ვერონიკას ორმაგი ცხოვრება” (1991)
მონაწილეობენ: ვლადისლავ კოვალსკი, ეჟი გუდეჟკო, ირენ ჯაკობი, ალექსანდრე ბარდინი, კალინა ედრუსიკი
თარგმანი : გიორგი ჩიკვაიძე

შეხვედრა ტურიზმის ადმინისტრაციის ხელმძღვანელთან
2014-03-17 15:01
19 მარტს, 14:00 საათზე, ილიას სახელმწიფო უნივერსიტეტის G106 აუდიტორიაში, უნივერსიტეტის ტურიზმის მენეჯმენტის ცენტრის ინიციატივით, საქართველოს ტურიზმის ეროვნული ადმინისტრაციის ხელმძღვანელი, გიორგი სიგუა, ჩაატარებს ლექციას შემდეგ თემებზე: ტურიზმის ადმინისტრაციის მუშაობის სპეციფიკა და სამომავლო გეგმები; ზოგადად ტურიზმის განვითარების პერსპექტვები საქართველოში.
დასწრება თავისუფალია.

გაიცანი და გააცანი DCFTA
2014-03-18 14:48
20 მარტს, 17:00 საათზე, ილიას სახელმწიფო უნივერსიტეტის A101 აუდიტორიაში გაიმართება სემინარი თემაზე “გაიცანი და გააცანი DCFTA”, რომელიც ნაწილია საქართველოში აკრედიტირებული დიპლომატიური კორპუსის, ნიდერლანდების სამეფოს საელჩოსა და სავაჭრო სამრეწველო პალატის პარტნიორობით მიმდინარე ამავე სახელწოდების პროექტისა.
სემინარს გაუძღვებიან ნიდერლანდების სამეფოს საელჩოსა და ევროკავშირის წარმომადგენლობის ექსპერტები. სემინარები დაგეგმილია საქართველოს 5 რეგიონის 17 უნივერსიტეტში; უკვე ჩატარდა გორის სახელმწიფო სასწავლო უნივერსიტეტსა და შავი ზღვის უნივერსიტეტში.
პროექტი – “გაიცანი და გააცანი DCFTA” – სტუდენტებში ღრმა და ყოვლისმომცველი თავისუფალი სავაჭრო სივრცის შესახებ შეთანხმების პოპულარიზაციასა და ამ შეთანხმების თაობაზე დისკუსიაში ახალგაზრდა თაობის აქტიურ ჩართულობას ემსახურება.
ღრმა და ყოვლისმომცველი თავისუფალი სავაჭრო სივრცის შესახებ შეთანხმების (DCFTA) გაფორმება საქართველოსთან, როგორც მოსალოდნელია, 2014 წლის აგვისტო-სექტემბერში იგეგმება. ეს ფაქტი მნიშვნელოვანი წინგადადგმული ნაბიჯია ჩვენი ქვეყნის ევროკავშირთან დაახლოებისა და ეკონომიკური ინტეგრაციის მიმართულებით. უფრო კონკრეტულად, შეთანხმების ძალაში შესვლის შემდეგ, საქართველო მიიღებს შესაძლებლობას თავისუფალი ვაჭრობის რეჟიმში მოახდინოს როგორც საქონლის, ასევე, მომსახურების (რაც ასევე ძალზე მნიშვნელოვანია!) ექსპორტი ევროკავშირის ქვეყნებში.
DCFTA ქართველ მეწარმეებს შესაძლებლობას მისცემს, გარკვეული პირობების დაკმაყოფილების შემთხვევაში, თავისუფლად შევიდნენ მსოფლიოს უმსხვილეს ბაზარზე, რომელიც ამ ეტაპზე 28 ქვეყანასა და 500 მილიონზე მეტ მომხმარებელს აერთიანებს. შეთანხმება გულისხმობს არა მარტო საიმპორტო ტარიფების ლიბერალიზაციას, არამედ ვაჭრობაში ტექნიკური ბარიერების მოხსნასაც, რაც ხელს შეუწყობს საქართველოს საექსპორტო პოტენციალის ზრდას.

კარნეგის კვლევითი სტიპენდია
2014-03-19 11:24
26 მარტს 12 საათზე, ილიას სახელმწიფო უნივერსიტეტის G106 აუდიტორიაში ამერიკული საბჭოების პროგრამის კოორდინატორი დაინტერესებულ პირებს გააცნობს დეტალებს კონკურსისა, რომელსაც ევრაზიისა და აღმოსავლეთ ევროპული კვლევების ეროვნული საბჭო აცხადებს კარნეგის კვლევითი სტიპენდიის მოსაპოვებლად 2014-2015 აკადემიური წლისათვის.
კონკურსში მონაწილეობის მიღება შეუძლიათ სოციალური და ჰუმანიტარული მეცნიერებების სფეროში მოღვაწე პროფესორ-მასწავლებლებს, მკვლევარებსა და დოქტორანტურის საფეხურის სტუდენტებს. კონკურსში გამარჯვებულები ერთ სასწავლო სემესტრს აშშ-ის უმაღლეს საგანმანათლებლო დაწესებულებებში გაივლიან.
პროგრამის დეტალები იხილეთ თანდართულ დოკუმენტებში.
იხილეთ დოკუმენტი>>>
იხილეთ დოკუმენტი>>>
იხილეთ დოკუმენტი>>>

დასაქმების სააგენტო ეიჩარის პრეზენტაცია
2014-03-19 13:51
2014 წლის აპრილში ”დასაქმების სააგენტო ეიჩარი” მართავს ყოველწლიურ დასაქმების ფორუმს თბილისსა და ბათუმში. (თბილისი – 4 აპრილი; ბათუმი – 11 აპრილი)
ფორუმზე წარმოდგენილი იქნებიან საქართველოში მოქმედი ადგილობრივი და საერთაშორისო კომპანიები, რომელთა წარმომადგენლები ღონისძიებაში მონაწილე აპლიკანტებს პირისპირ გაესაუბრებიან.
აღნიშნული ღონისძიების დეტალებთან დაკავშირებით, 24 მარტს, 17:00 საათზე, „ილიას სახელმწიფო უნივერსიტეტში“ წინასწარ გაიმართება პრეზენტაცია, რომლის ფარგლებშიც სტუდენტებს მიეცემათ საშუალება, გაეცნონ იმ კომპანიათა ჩამონათვალს, რომელიც ფორუმს დაესწრება, ასევე იმ არსებულ ვაკანტურ პოზიციებს, რომლებზეც აღნიშნული ორგანიზაციები მიმდინარე პროცესში ახორციელებენ შერჩევას.
პრეზენტაციაზე ასევე განხილული იქნება ფორუმის მსვლელობის დეტალები.
გარდა ამისა, სტუდენტებს ექნებათ შესაძლებლობა, ადგილზევე შეავსონ სააპლიკაციო ფორმები, რომელთა მიხედვითაც შეიქმნება მონაცემთა ელექტრონული ბაზა და გადაეცემათ ორგანიზაციებს იმისათვის, რომ სამომავლოდ შექმნილ ღია პოზიციებზე მოხდეს სტუდენტებთან დაკავშირება.
პრეზენტაციის დეტალები: 24 მარტი, 17:00 საათი, A101 აუდიტორია.
პრეზენტაციის ხანგრძლივობა: 30 წუთი

შვედური ზღაპრის დღე ლიგამუსში
2014-03-20 11:06
შაბათს, 22 მარტს, “ლიგამუსის” ბავშვთა ოთახში შვედური ზღაპრის დღეზე გიწვევთ.
შვედ საბავშვო მწერლებს, ასტრიდ ლინდგრენს და ტუვე იანსონს, უკვე ყველა ბავშვი იცნობს. ზღაპრულ სამყაროში მოგზაურობის მოყვარულები ამჯერად კიდევ ერთი არაჩვეულებრივი შვედი მეზღაპრის, სვენ ნორდკვისტის, ზღაპარს – ძალიან მხიარული მოხუცი პეტსონისა და მისი გონიერი კატის, ფინდუსის, სასაცილო თავგადასავალს – გაეცნობიან.
სვენ ნორდკვისტის ზღაპარი ”პეტსონი და ფინდუსი” თავად ავტორის მიერ არის ილუსტრირებული. ბავშვები მოისმენენ ზღაპარს და დაათვალიერებენ ილუსტრაციებს. მათ საინტერესო აქტივობებით დატვირთული შვედური ზღაპრის დღე ელით.
არ გამოტოვოთ, იმოგზაურეთ ბავშვებთან ერთად ზღაპრების სამყაროში.
დასაწყისი 11 საათზე.

MDF-ისა და GDI-ის დისკუსია სტუდენტებისთვის
2014-03-21 11:15
26 მარტს, 17:00 საათზე, ილიას სახელმწიფო უნივერსიტეტის E 207 აუდიტორიაში შედგება დისკუსია თემაზე “ქართულ პოლიტიკასა და მედიაში ქსენოფობიასთან და დისკრიმინაციასთან ბრძოლა”. დისკუსია მედიის განვითარების ფონდისა (MDF) და საქართველოს დემოკრატიული ინიციატივის (GDI) ეგიდით.
დისკუსიას, რომელიც “არა ფობიას” კამპანიის ფარგლებში დაგეგმილი ღონისძიებებისა და მედიამონიტორინგის შედეგების პრეზენტაციის შემდეგ გაიმართება, გაუძღვებიან MDF-ის გამგეობის თავმჯდომარე, თამარ კინწურაშვილი, ამავე ფონდის აღმასრულებელი დირექტორი, თამარ ხორბალაძე, და ადამიანის უფლებათა სამართლის სპეციალისტი, GDI-ის გამგეობის წევრი, გიორგი მშვენიერაძე.
პროექტს – “ქართულ პოლიტიკასა და მედიაში ქსენოფობიასა და დისკრიმინაციასთან ბრძოლა” – MDF და GDI ახორციელებენ პროგრამა “ეროვნული ინტეგრაციის გაძლიერება საქართველოში”-ის ფარგლებში, საქართველოს გაეროს ასოციაციისა და აშშ-ის საერთაშორისო განვითარების სააგენტოს (USAID) მხარდაჭერით.
პროექტის მიზანია, სამოქალაქო სექტორის გაერთიანება ქსენოფობიასთან და დისკრიმინაციასთან ბრძოლის იდეის ქვეშ და ერთიანი სამოქალაო პლატფორმის – “არა ფობიას” – ჩამოყალიბება. დისკუსიაში მონაწილეობის მიღება შეუძლიათ ილიას სახელმწიფო უნივერსიტეტის სტუდენტებს.

უნიკინო 28 მარტს: ”პატარა ნიკი”
2014-03-21 17:38
პარასკევს, 28 მარტს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება სტივენ ბრილის ფილმი„პატარა ნიკი“ (2000).
მონაწილეობენ: ადამ სენდლერი, პატრიცია არკეტი, ჰარვი კიტელი.
თარგმანი : დავით დოლიძე

დასაქმება მეცნიერებათა და ხელოვნების ფაკულტეტის სტუდენტებისთვის
2014-03-24 10:59
25 მარტს 16:00 საათზე, აუდიტორიაში A 101, პროკრედიტ ბანკი გიწვევთ შეხვედრაზე. შეხვედრის მიზანია ინფორმაცია მოგაწოდოთ ახალგაზრდა ბანკირების პროგრამის შესახებ, რომელიც ბანკში დასაქმების უნიკალური შანსია.
პროკრედიტ ბანკი ერთადერთი ბანკია საქართველოს ბაზარზე, რომელსაც მიაჩნია, რომ სოციალური და ჰუმანიტარული მეცნიერებების მიმართულების სტუდენტებს შეუძლიათ განსაკუთრებულ წარმატებას მიაღწიონ საბანკო სფეროში. კარგი კომუნიკაციის, ძლიერი ანალიტიკური შესაძლებლობებისა და ფართო ხედვის უნარი, არის ის მნიშვნელოვანი თვისებები, რომლითაც ამ მიმართულებების სტუდენტები გამოირჩევიან. პროკრედიტ ბანკის ხედვით კი, კლიენტებთან გრძელვადიან ურთიერთობს სწორედ ეს თვისებები განაპირობებს. ახალგაზრდა ბანკირების პროგრამაში მონაწილეობის მისაღებად საბანკო ან ტექნიკური განათლება აუცილებელი არ არის, რადგან 6 თვიანი პროგრამა მონაწილეებს შესაძლებლობას აძლევს გაეცნონ და შეისწავლონ საბანკო საქმიანობის სპეციფიკა.
პროექტში მონაწილოების მიღება შეუძლიათ ბაკალავრიატის მე-4 კურსის და მაგისტრატურის სტუდენტებს.
გისურვებთ წარმატებებს და ველით თქვენთან შეხვედრას.
პროკრედიტ ბანკის ადამიანური რესურსების განყოფილება

თეოლოგიის ადგილი საუნივერსიტეტო სწავლებაში
2014-03-24 15:05
ილიას სახელმწიფო უნივერსიტეტის სავლე წერეთლის ფილოსოფიის ინსტიტუტი გაცნობებთ, რომ 26 მარტს, 17:00 საათზე, ილიას სახელმწიფო უნივერსიტეტის G 106 აუდიტორიაში, კატალონიის უნივერსიტეტის თეოლოგიის ფაკულტეტის პროფესორი, ხოსე ჯილი რიბასი, წაიკითხავს საჯარო ლექციას თემაზე: “თეოლოგიის ადგილი საუნივერსიტეტო სწავლებაში. ქრისტიანული რწმენა.”
ლექცია წარიმართება ესპანურად თანმიმდევრული ქართული თარგმანით.
დასწრება თავისუფალია.

ილიაუნის სტუდენტების დებიუტი
2014-03-25 10:48
27 მარტს, 16.00 საათზე, “ლიგამუსში” ილიაუნის სტუდენტების, ლაშა ჯაიანისა და გიორგი შონიას, დებიუტია.
ილიაუნის სტუდენტების ერთობლივი პოეტური კრებული _ “მკვდარი ქალაქის ჩანაწერები” _ გამოსცა ილიას სახელმწიფო უნივერსიტეტის გამომცემლობამ სემიოტიკის კვლევითი ცენტრის წარდგინებით. რედაქტორი: ცირა ბარბაქაძე.
დასწრება თავისუფალია

მიზნობრივი ტრენინგი
2014-03-27 13:17
2014 წლის 10 -11 აპრილს, ილიას სახელმწიფო უნივერსიტეტში A 101 აუდიტორიაში საქართველოს ადვოკატთა ასოციაციის სასწავლო ცენტრის ორგანიზებით ჩატარდება ტრენინგი “ოჯახში ძალადობის აღკვეთის, მსხვერპლთა დაცვისა და დახმარების საკითხები“. ტრენინგის დაწყების დრო 10:00 საათი. აღნიშნულ ტრენინგზე დასწრება შეუძლია ილიას სახელმწიფო უნივერსიტეტის სამართლის სკოლის მესამე და მეოთხე წლის ასევე სამაგისტრო პროგრამის იმ პირველ 20 სტუდნტს რომელიც რეგისტრაციას გაივლის ელ-ფოსტის შემდეგ მისამართზე registration@iliauni.edu.ge რეგისტრაციის ბოლო ვადაა 1 აპრილი. დარეგისტრირებული სტუდენტები გაიყოფიან 2 ჯგუფად აქედან 10 კაციანი ჯგუფი ტრენინგს დაესწრება 10 აპრილს ხოლო მეორე ჯგუფი 11 აპრილს.
გისურვებთ წარმატებას!

ბაბაკ რეზვანის საჯარო ლექცია
2014-03-27 17:46
28 მარტს, 17:00 საათზე, ილიას სახელმწიფო უნივერსიტეტის A101 აუდიტორიაში მეცნიერებათა და ხელოვნების ფაკულტეტი უმასპინძლებს ამსტერდამის უნივერსიტეტის მკლევარს – ბაბაკ რეზვანს (http://www.uva.nl/over-de uva/organisatie/medewerkers/content/r/e/b.rezvani/b.rezvani.html), რომელიც ჩაატარებს საჯარო ლექციას თემაზე: ”ეთნოტერიტორიული კონფლიქტები და თანაცხოვრება კავკასიასა და ცენტრალურ აზიაში” (”Ethnoterritorial Conflicts and Coexistence in Caucasus and Central Asia”).
ბატონი რეზვანი შედარებითი ანალიზის საფუძველზე განიხილავს ეთნოტერიტორიულ კონფლიქტებს კავკასიასა და ცენტრალურ აზიაში.
დასწრება თავისუფალია.

გამოფენა - სწავლა საზღვარგარეთ ტოპ უნივერსიტეტებში
2014-03-28 11:44
საგანმანათლებლო სააგენტო ELL 2014 წლის 6 აპრილს 11:00-დან 18:00 საათამდე გიწვევთ სასტუმრო Radisson Blu Iveria საკონფერენციო დარბაზში გამოფენაზე – სწავლა საზღვარგარეთ ტოპ უნივერსიტეტებში, კოლეჯებსა და საზაფხულო სკოლებში
მონაწილე უნივერსიტეტები:
• UK& USA : University of St Andrews, University Exeter, Newcastle University, City University London, University of East Anglia, University of Manchester, St. George University London, Queen’s University Belfast, London School Business and Finance, University of South Florida, Colorado state University, Marshall University, Oregon State University, George Mason University, და ა.შ.
• Lithuania : ISM University of Management and Economics
მონაწილე კოლეჯები:
• UK & USA : Kings Colleges , CATS, Chelsea Independent College London , Duff Miller College London, Lansdowne College London, Abbey DLD , Bellerbys College , BBSI MPW – Mander Portman Woodward, Regent’s University London და ა.შ.
საზაფხულო სკოლები:
• UK & USA : Kings Colleges (London, Bath, Pangbourne, Sherborne … ), Stafford House Study Holidays ( London, Cambridge, New York, Los Angeles …. ) Embassy CES (London, Cambridge, Oxford, New York, Boston… ) , Malvern House (London, Dublin, Cyprus… ) CES School (Brighton, Leeds, Dublin) Bellerbys Summer ( London, Cambridge, Oxford, Brighton )
გამოფენაზე თქვენ მიიღებთ ინფორმაციას უშუალოდ უნივერსიტეტების კოლეჯებისა და საზაფხულო სკოლების წარმომადგენლებისგან შემდეგ პროგრამებზე
• სასკოლო აკადემიური პროგრამები : GCSE, A-Level და IB;
• საბაკალავრო , სამაგისტრო და სასტიპენდიო პროგრამები; UG, PG, International Diploma
• პროფესიული სასერთიფიკატო მოკლევადიანი პროგრამები: Management & Business Administration, Marketing, Advertising & Public Relations, Finance & Financial Services, Legal Studies, ACCA, CIMA
• ინგლისური ენის პროგრამები ( General, Intensive, PET, FCE, CAE, IELTS, TOEFL );
• საზაფხულო სკოლების პროგრამები: დიდი ბრიტანეთი, ამერიკა, ირლანდია, გერმანია, საფრანგეთი, შვეიცარია, ესპანეთი, მალტა, კვიპროსი …
დეტალური ინფორმაციისთვის შეგიძლიათ მიმართოთ საგანმანათლებლო სააგენტოს ELL:
მისამართი: ვაჟა ფშაველას 30ა, მესამე სართული, ოფისი 12, თბილისი 0177, საქართველო
ტელ/ფაქსი: (+995 32) 2 399246
ტელ: (+995 32) 2 391063
მობ: +995 599 504012+995 599 504012 +995 599 248851+995 599 248851
ელ.ფოსტა: ; nmakatsaria@ell.ge; mgabunia@ell.ge ; info@ell.ge

Call
Send SMS
Add to Skype
You’ll need Skype CreditFree via Skype

უნიკინო 4 აპრილს: ”მეტალიკა”
2014-03-28 17:55
პარასკევს, 4 აპრილს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოშო ნაჩვენები იქნება ამერიკული მეტალ-ჯგუფის „მეტალიკას“ 1989 წლის სიეტლის კონცერტის ჩანაწერი, რომელიც მოგვიანებით 1993 წელს გამოიცა ალბომის სახით „Live Shit: Binge & Purge (Seatle 1989)“.
LIVE-კონცერტის ჩანაწერის ჩვენებამდე შედგება სტუდენტური სერვის ცენტრის ბაზაზე ჩამოყალიბებული ახალი კლუბის „ILIAUNI ROCK SOCIETY” პრეზენტაცია.
დასწრება თავისუფალია.

ფენტეზის საღამო _ "კარს მიღმა" _ ილიაუნიში
2014-03-31 12:13
ილიას სახელმწიფო უნივერსიტეტი და სემიოტიკის კვლევითი ცენტრი გიწვევთ ფენტეზის ჟანრის თანამედროვე ქართული პოეზიის კრებულის _ “კარს მიღმა” _ პრეზენტაციაზე 2014 წლის 31 მარტს, 18.00 საათზე, ”ლიგამუსში”.
კრებული მოამზადა სარედაქციო ჯგუფმა: ცირა ბარბაქაძე, ნატო დავითაშვილი, ანა კორძაია-სამადაშვილი, ლევან ცაგარელი, თამარ ბერეკაშვილი.
კრებულში შესულია თანამედროვე ქართველი ავტორების ლექსები.
გთხოვთ, მობრძანდეთ.
